Wis lumrah dadi adate wong Kristên dhèk jaman samana, akèh kang mrêlokake sujarah marang ing patilasan-patilasan lan pasarean Sang Kristus ana ing tanah Palèstina. Nalika Palèstina ing abad 11 ditêlukake ing wong Arab, bangsa Kristên isih kêna bae sujarah mrono, barêng kang kuwasa ing kono wiwit ing taun 1050 bangsa Turki, para wong sujarah padha nêmoni sangsara, marga kinaniaya, dipilara, malah sok nganti têkan ing pati. Lah iku jalarane ana Kruistochten, bangsa Kristên nglurug arêp ngrêbut Palèstina.[31]
